CELEX: 62007CB0526
Language: mt
Date: 2008-11-28 00:00:00
Title: Kawża C-526/07 P: Digriet tal-Qorti tal-Ġustizzja tat- 28 ta' Novembru 2008 — Philippe Combescot vs Il-Kummissjoni tal-Komunitajiet Ewropej (Appell — Uffiċjali- Ħatra ta' kariga bħala Kap ta' Delegazzjoni fil-Kolombja — Esklużjoni mill-kompetizzjoni — Talba għal kumpens għad-dannu — Determinazzjoni tal-portata tal-kumpens għad-dannu — Appell in parti manifestament inammissibbli u in parti manifestament infondat)

21.3.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 69/13
            
         Digriet tal-Qorti tal-Ġustizzja tat-28 ta' Novembru 2008 — Philippe Combescot vs Il-Kummissjoni tal-Komunitajiet Ewropej
   (Kawża C-526/07 P) (1)
   
   (Appell - Uffiċjali- Ħatra ta' kariga bħala Kap ta' Delegazzjoni fil-Kolombja - Esklużjoni mill-kompetizzjoni - Talba għal kumpens għad-dannu - Determinazzjoni tal-portata tal-kumpens għad-dannu - Appell in parti manifestament inammissibbli u in parti manifestament infondat)
   (2009/C 69/22)
   Lingwa tal-kawża: It-Taljan
   Partijiet
   
      Appellant: Philippe Combescot (rappreżentanti: A. Maritati u V. Messa, avukati)
   
      Parti oħra fil-kawża: Il-Kummissjoni tal-Komunitajiet Ewropej (rappreżentanti: J. Currall, aġent u S. Corongiu, avukat)
   Suġġett
   Appell mis-sentenza tal-Qorti tal-Prim'Istanza (It-Tieni Awla) tat-12 ta' Settembru 2007, Combescot vs Il-Kummissjoni (T-250/04) li permezz tagħha l-Qorti tal-Prim'Istanza kkonstatat biss l-eżistenza ta' dannu morali billi ċaħdet it-talba tal-appellant għar-rikonoxximent tal-illegalità tad-deċiżjoni li eskludietu mill-kompetizzjoni għall-ħatra ta' kariga bħala Kap ta' Delegazzjoni fil-Kolombja, għall-annullament tal-proċedura ta' din il-kompetizzjoni u għall-annullament tad-deċiżjoni tal-ħatra ta' kariga kkonċernata u għall-kumpens tad-danni l-oħra invokati mill-appellant.
   Dispożittiv
   
               1)
            
            
               L-appell huwa miċħud.
            
         
               2)
            
            
               P. Combescot huwa kkundannat għall-ispejjeż tal-appell.
            
         
      (1)  ĠU C 37, 9.2.2008.